## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Hlasovacie zariadenie pre potreby Zastupiteľstva BBSK**“

1. **Identifikácia verejného obstarávateľa**
	1. **Názov:** Banskobystrický samosprávny kraj

**IČO:** 37828100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda BBSK

**Typ verejného obstarávateľa:** vyšší územný celok podľa § 7 ods. 1 písm. c)

**Kontaktná osoba vo veciach technických:** Branislav Diško – branislav.disko@bbsk.sk, +421(48)432 56 39

 **Kontaktná osoba vo veciach verejného obstarávania:** Mgr. Ľuboš Hláčik – odborný referent pre verejné obstarávanie, lubos.hlacik@bbsk.sk, +421(48)432 56 44

# Predmet zákazky

* 1. Predmetom zákazky je dodávka hlasovacieho, evidenčného, riadiaceho a konferenčného systému určeného pre zasadnutia Zastupiteľstva Banskobystrického samosprávneho kraja (ďalej len „BBSK“). Predmet zákazky bude dodaný v bezkáblovej verzii, určený pre 49 poslancov, 1 predsedajúceho, 3 členov návrhovej komisie a dve náhradné zariadenia (t.j. spolu 55 kompletných zariadení). Hlasovací systém musí zabezpečovať priamy výber a prenos informácií od účastníka zasadnutia. Okrem hlasovania musí umožňovať aj priame prihlásenie sa do diskusie, prenos a nahrávanie zvuku. Bezkáblová verzia je požadovaná z dôvodu konania zastupiteľstiev na rôznych miestach, aj mimo priestorov Úradu BBSK. Súčasťou predmetu zákazky je inštalácia, manuál pre obsluhu a manuál pre hlasujúcich v slovenskom alebo českom jazyku, zaškolenie a účasť odborníka od dodávateľa systému na prvom zasadnutí.
	2. Doplňujúce informácie týkajúce sa predmetu zákazky tvoria Prílohu č. 1 – Opis predmetu zákazky tejto Výzvy.

# CPV kód

* 1. Hlavný predmet: 32200000-5 Vysielacie prístroje pre rádiotelefóniu, rádiotelegrafiu, rozhlasové a televízne vysielanie

# Miesto dodania predmetu zákazky

* 1. Sídlo verejného obstarávateľa - Banskobystrický samosprávny kraj, Námestie SNP 23, 974 01 Banská Bystrica.

# Typ zmluvy

* 1. Kúpna zmluva.

# Predpokladaná hodnota zákazky

* 1. 34 200,00 € bez DPH.

# Lehota na dodanie premetu zákazky

* 1. Do 60 dní odo dňa nadobudnutia účinnosti Kúpnej zmluvy.

# Obhliadka predmetu zákazky

* 1. Obhliadka predmetu zákazky nie je požadovaná.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 17 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 4 pracovné dni a je potrebné s touto dobou počítať pri vkladaní ponuky.
	1. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 11 tejto Výzvy **a vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky v EUR bez DPH,
* DPH v EUR,
* celková cena za predmet zákazky v EUR s DPH.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. e) – doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Pre účely tejto zákazky bude postačujúce, ak uchádzač predloží kópiu predmetného dokumentu, resp. internetový odkaz na register (ORSR/ŽRSR a pod.).

# Obsah ponuky

* 1. Ponuka musí obsahovať:
* titulný list, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* dokumenty ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 10.1 Výzvy,
* návrh na plnenie kritérií uchádzača, vložený do systému JOSEPHINE (príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* kúpnu zmluvu, podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 3 Výzvy),
* množstevný (položkový) rozpočet jednotlivých položiek, tvoriaci predmet zákazky,
* technický popis ponúkaného zariadenia, vrátane fotodokumentácie.

# Lehota na predkladanie ponúk

* 1. Ponuky musia byť **doručené do 03.05.2018 do 10:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie výzvy na predloženie ponuky, prípadné doplnenie výzvy, vysvetľovanie predložených ponúk, vysvetľovanie predložených dokladov a atd. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR s DPH, zaokrúhlená na dve desatinné miesta.
	2. Uchádzač, ktorého ponuka nebola vylúčená a bol vyzvaný na účasť v elektronickej aukcii môže svoje kritérium znižovať počas elektronickej aukcie podľa pravidiel uvedených v tejto Výzve.

# Elektronická aukcia

* 1. Súčasťou vyhodnotenia ponúk bude aj elektronická auckia. Podrobné informácie a postup je uvedený v Prílohe č. 4 Výzvy.

# Prijatie ponuky a uzavretie zmluvy

* 1. Verejný obstarávateľ prijme ponuku uchádzača **s najnižšou celkovou cenou v EUR s DPH za celý predmet zákazky**, po uskutočnení elektronickej aukcie. Ostatní uchádzači budú v predmete zákazky neúspešní.
	2. Verejný obstarávateľ požaduje od úspešného uchádzača, aby najneskôr ku dňu podpisu zmluvy predložil verejnému obstarávateľovi:
* aktualizovaný (po el. aukcii) množstevný (položkový) rozpočet jednotlivých položiek, tvoriaci predmet zákazky. Uvedený rozpočet bude tvoriť Prílohu č. 1 Kúpnej zmluvy.

# Záverečné ustanovenia

18.1 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky

# 19. Prílohy

* Príloha č. 1 Výzvy – Opis predmetu zákazky,
* Príloha č. 2 Výzvy – Návrh na plnenie kritérií,
* Príloha č. 3 Výzvy – Kúpna zmluva,
* Príloha č. 4 Výzvy – Podmienky elektronickej aukcie.

**Príloha č. 1 Výzvy – Opis predmetu zákazky**

**Opis predmetu zákazky**

Verejný obstarávateľ (ďalej len „BBSK“) požaduje dodávku hlasovacieho, evidenčného, riadiaceho a konferenčného systému určeného pre zasadnutia Zastupiteľstva BBSK. Predmet zákazky bude dodaný v bezkáblovej verzii, určený pre 49 poslancov, 1 predsedajúceho, 3 členov návrhovej komisie a dve náhradné zariadenia (t.j. spolu 55 kompletných zariadení). Hlasovací systém musí zabezpečovať priamy výber a prenos informácií od účastníka zasadnutia. Okrem hlasovania musí umožňovať aj priame prihlásenie sa do diskusie, prenos a nahrávanie zvuku. Bezkáblová verzia je požadovaná z dôvodu konania zastupiteľstiev na rôznych miestach, aj mimo priestorov Úradu BBSK.

Súčasťou predmetu zákazky je:

* 55 ks modul AIO (All In One) – obsahuje mikrofón, koncentrátor a hlasovacie zariadenie v jednom,
* 55 ks mikrofón s vizuálnou signalizáciou spustenia,
* 55 ks nabíjačka pre koncentrátor,
* 1 ks access point – prijímač dátového toku, t.j. prístupový bod zabezpečujúci komunikáciu medzi riadiacim PC a modulmi AIO,
* 1 ks zvukový prijímač určený pre príjem audia z modulov určených pre poslancov,
* 1 ks zvukový prijímač určený pre predsedu, oddelený od zvukového prijímača určeného pre poslancov z dôvodu umožnenia preberania zvuku predsedajúcim,
* 55 ks čipová karta,
* riadiaci softvér obsluhy s licenciou na min. 5 rokov od inštalácie zariadení,
* softvér pre indexáciu zvukovej nahrávky s podporou hml5 s licenciou na min. 5 rokov od inštalácie zariadení.

Hlasovací systém musí spĺňať nasledovné minimálne kritériá:

1. Voľný zasadací poriadok, možnosť hlasovať z ktoréhokoľvek miesta.

Hlasovacie jednotky musia byť voľne prenositeľné, s komunikáciou vo voľnom frekvenčnom pásme platnom pre Slovensko. Rovnako aj samostatné bezdrôtové mikrofóny (každá osoba musí mať samostatný mikrofón – nie zdieľaný), musia komunikovať vo voľnom frekvenčnom pásme platnom pre Slovensko.

1. Jednoznačná identifikácia hlasujúcich pomocou čipových kariet.
2. Obsluha celého zariadenia jedným, špeciálne určeným človekom prostredníctvom jedného obslužného počítača - nie predsedajúcim. Táto obsluha obsluhuje zariadenie podľa pokynov predsedajúceho.
3. Obsluha celého zariadenia, jeho konferenčnej a hlasovacej časti, vrátane indexovaného nahrávania zvuku jednou aplikáciou v slovenskom jazyku, na jednom obslužnom počítači.
4. Hlasovanie naraz o všetkých 3 stavoch, t.j. ZA, ZDRŽAL SA a PROTI a možnosť okamžitého zobrazenia, prípadne vytlačenia, menovitých výsledkov (t.j. kto ako hlasoval).
5. Aplikácia pre obsluhu zariadenia musí umožňovať nastaviť dĺžku časového intervalu, počas ktorého je možné vykonať hlasovanie.
6. Pre každý z troch stavov, t.j. ZA, ZDRŽAL SA a PROTI musí byť na hlasovacej jednotke osobitné tlačidlo so svetelnou signalizáciou prijatej voľby systémom – LED dióda alebo na displeji. Tlačidlá na hlasovanie musia byť označené aj textom v slovenskom jazyku a to ZA, ZDRŽAL SA a PROTI.
7. Tlačidlá na hlasovacej jednotke musia byť farebne rozlíšené.
8. Osobitné tlačidlá na hlasovacej jednotke pre prihlásenia sa s diskusným príspevkom alebo faktickou poznámkou musia byť farebné odlíšené od ostatných tlačidiel.
9. Zariadenie musí vytvárať dva samostatné zoznamy prihlásených, jeden pre prihlásenie do diskusie a druhý pre prihlásenie s faktickou poznámkou.
10. Osobitný výstup pre druhú obrazovku pre zobrazenie priebehu a výsledkov hlasovaní, prezentácie a diskusie na samostatnom monitore predsedajúceho, obsluhy, ako aj možnosť projekcie tohto výstupu prostredníctvom video projektora pre poslancov a prísediacich. Musí zobrazovať:
* pri prezentácii – menovite zobrazovať neprítomných poslancov, poslancov so zasunutou identifikačnou kartou, ktorí sa neprezentovali a poslancov, ktorí sa prezentovali,
* počas hlasovania – menovite zobrazovať kto ako hlasuje,
* po hlasovaní – menovité a sumárne výsledky hlasovania a umožňovať obsluhe zariadenia prepínať medzi nimi,
* počas diskusie – osobitný zoznam prihlásených do diskusie a osobitný zoznam prihlásených s faktickou poznámkou. Taktiež musí zobrazovať meno diskutujúceho, názov prejednávaného bodu, časovú dĺžku trvania diskusného príspevku.
1. Vytváranie indexu k zvukovému záznamu, ktorý umožní vyhľadávanie v zvukovom zázname podľa mena rečníka, bodu jednania, druhu príspevku.
2. Index k zvukovému záznamu spolu so zvukovým záznamom musia vytvárať jeden celok, ktorý je možné uložiť na CD/DVD nosič (prípadne iné pamäťové médiá napr. USB). Takýto CD/DVD nosič musí byť následne samospustiteľný (autorun) na akomkoľvek PC s operačným systémom Windows 7 a vyššie. Počet vzniku takýchto nosičov, ako aj ich používanie a spúšťanie, nesmie byť žiadnym spôsobom obmedzené.
3. Súčasťou ceny dodávky je inštalácia, manuál pre obsluhu a manuál pre hlasujúcich v slovenskom alebo českom jazyku, zaškolenie a účasť odborníka od dodávateľa systému na prvom zasadnutí.
4. Import + export zasadnutí vo formáte xml – integrácia na externé systémy.
5. Záručná doba min. 24 mesiacov od inštalácie zariadenia.

**Príloha č. 2 Výzvy – Návrh na plnenie kritérií**

**Návrh na plnenie kritérií**

 **Hlasovacie zariadenie pre potreby Zastupiteľstva BBSK**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritérií): ................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” sumu zo stĺpca „Celková cena za predmet zákazky v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” rovnakú sumu ako uviedol v stĺpci „*Celková cena za predmet zákazky v EUR bez DPH*“.***

***V prípade, ak je uchádzač zahraničnou osobou, uvedie v stĺpci „*Celková cena za predmet zákazky v EUR s DPH*” sumu zo stĺpca „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*

**Príloha č. 3 Výzvy – Kúpna zmluva**

**Kúpna zmluva**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších právnych predpisov (ďalej v texte tiež ako „ObZ“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako „zákon o verejnom obstarávaní“)

medzi zmluvnými stranami:

**Predávajúci:**

**Názov: Banskobystrický samosprávny kraj**

Sídlo: Námestie SNP č. 23, 974 00 Banská Bystrica

 Právna forma: samosprávny kraj

 Štatutárny orgán: Ing. Ján Lunter, predseda BBSK

 IČO: 37828100

 DIČ: 2021627333

 Bankové spojenie: Štátna pokladnica

 Číslo účtu: SK92 8180 0000 0070 0038 9679

 (ďalej v texte tiež spolu ako „*Predávajúci*“)

a

**Kupujúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

(ďalej v texte tiež spolu ako „*Kupujúci*“)

 (predávajúci a kupujúci spolu ďalej v texte tiež ako „zmluvné strany“)

**Článok I.**

**Úvodné ustanovenie**

Zmluvné strany uzatvárajú túto zmluvu ako výsledok verejného obstarávania, realizovaného postupom zadávania zákazky s nízkou hodnotou v zmysle § 117 zákona o verejnom obstarávaní týkajúceho sa predmetu zákazky „Hlasovacie zariadenie pre potreby Zastupiteľstva BBSK“ (ďalej v texte len ako „verejné obstarávanie“).

**Článok II.**

**Predmet zmluvy**

1. Predmetom tejto zmluvy je dodanie tovaru – hlasovacieho, evidenčného, riadiaceho a konferenčného systému určeného pre zasadnutia Zastupiteľstva BBSK (ďalej v texte tiež ako „predmet kúpy“ alebo „tovar“), do sídla kupujúceho v požadovanom množstve jednotlivých položiek bližšie špecifikovaných v prílohe č. 1 zmluvy. Príloha č. 1 tvorí neoddeliteľnú súčasť tejto zmluvy.
2. Predávajúci sa zaväzuje, že za podmienok dohodnutých v zmluve kupujúcemu dodá predmet kúpy uvedený v bode 1 tohto článku a na kupujúceho prevedie vlastníctvo k predmetu kúpy. Kupujúci sa predávajúcemu zaväzuje zaplatiť kúpnu cenu uvedenú v čl. IV ods.4 tejto zmluvy.
3. Predmet kúpy v sebe ďalej zahŕňa:
	1. manuál pre obsluhu a manuál pre hlasujúcich v slovenskom jazyku,
	2. zaškolenie a účasť odborníka od dodávateľa systému na najbližšom zasadnutí Zastupiteľstva BBSK, ktoré sa uskutoční po termíne dodania predmetu kúpy,
	3. bezplatná oprava počas záručnej doby.

**Článok III.**

**Dodacie podmienky, termín, miesto**

1. Predávajúci sa zaväzuje dodať kupujúcemu predmet kúpy podľa čl. II tejto zmluvy do 60 dní odo dňa nadobudnutia účinnosti tejto zmluvy.
2. Predávajúci je povinný predmet kúpy definovaný v čl. II zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví tejto zmluvy.
3. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti poverených zástupcov oboch zmluvných strán v sídle kupujúceho.
4. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je Branislav Diško. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je *........................(doplní sa pred podpisom zmluvy).* Preberacie protokoly sa vyhotovia v troch origináloch a budú tvoriť prílohu faktúry (daňového dokladu).
5. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana.
6. V prípade omeškania predávajúceho s povinnosťou dodať predmet kúpy v termíne v zmysle bodu 1 tohto článku je kupujúci oprávnený uplatniť si voči predávajúcemu zmluvnú pokutu vo výške 0,5% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody nie je dotknuté.
7. Nedodanie tovaru v čase dlhšom ako 30 dní od termínu dohodnutého v bode 1 tohto článku sa považuje za podstatné porušenie zmluvných podmienok.
8. Kupujúci si vyhradzuje právo odmietnuť prevziať tovar, ak tovar svojimi vlastnosťami resp. kvalitou, špecifikáciou nezodpovedá tovaru deklarovaného pri podpise tejto zmluvy.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotkové ceny za predmet kúpy uvedené v prílohe č. 1 zmluvy sú stanovené dohodou zmluvných strán na základe výsledku verejného obstarávania.
2. Jednotlivé ceny predmetu kúpy sú maximálne a nie je možné ich zvyšovať.
3. Kúpna cena je dohodnutá vrátane obalov, balenia a dopravy tovaru, manuálu pre obsluhu a manuálu pre hlasujúcich v slovenskom jazyku, zaškolenia a účasti odborníka predávajúceho na najbližšom zasadnutí Zastupiteľstva BBSK, ktoré sa uskutoční po dodaní predmetu kúpy.
4. Celková cena za dodanie predmetu kúpy bude daná súčtom súčinov jednotkových cien tovarov a ich skutočných množstiev.

Cena bez DPH ....................

DPH 20%............................

Cena s DPH ........................

1. Predmet kúpy bude financovaný formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Úhrada faktúry sa vykoná prevodným príkazom.
3. Kupujúci nadobudne vlastnícke právo k predmetu kúpy a nebezpečenstvo škody na tovare prechádza na kupujúceho až úplným zaplatením kúpnej ceny za predmet kúpy. Úplným zaplatením kúpnej ceny sa rozumie deň, v ktorom dá kupujúci svojmu peňažnému ústavu pokyn na prevod finančných prostriedkov vo výške kúpnej ceny z účtu kupujúceho na účet predávajúceho uvedený v záhlaví zmluvy.
4. V prípade omeškania kupujúceho s plnením podľa bodu 5 tohto článku je predávajúci oprávnený kupujúcemu vyfakturovať zmluvnú pokutu vo výške 0,05% z dlžnej sumy za každý aj začatý deň omeškania.

**Článok V.**

**Záručné podmienky, zodpovednosť za vady, zmluvná pokuta**

1. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase. Záruka na predmet zmluvy vrátane príslušenstva je 24 mesiacov odo dňa dodania predmetu kúpy.
2. Záruka sa vzťahuje na preukázateľné vady predmetu zmluvy, spôsobené chybou materiálu, nesprávnou funkčnosťou niektorého z komponentov zariadenia alebo chybnou montážou komponentov zariadenia.
3. Predávajúci zodpovedá za vady, ktoré má predmet kúpy okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
4. Spôsob nahlasovania porúch bude prebiehať telefonicky.
5. Predávajúci sa zaväzuje, že v prípade trvania záručnej opravy dlhšie ako 30 dní poskytne identické zariadenie (ďalej v texte tiež ako „zariadenie“) do doby ukončenia opravy.
6. V prípade, že porucha nebude odstránená v lehote dlhšej ako 60 dní, považuje sa takéto konanie predávajúceho za podstatné porušenie zmluvy.
7. V prípade nevykonania výmeny nefunkčného, prípadne neodstránenia poruchy alebo inej chyby zariadenia v rámci záručného servisu v lehote na to určenej podľa tejto zmluvy, je predávajúci povinný zaplatiť kupujúcemu zmluvnú pokutu vo výške 0,5% z ceny nefunkčného zariadenia, resp. z ceny zariadenia, ktorého sa porucha alebo iná vada týka, a to za každý aj začatý deň omeškania.

**Článok VI.**

**Ukončenie zmluvy**

1. Táto zmluva zanikne uplynutím doby, na ktorú bola uzatvorená v zmysle čl. III zmluvy. Zmluvu je možné ukončiť písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou kupujúceho.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci nedodrží kvalitu tovaru podľa zmluvy a súťažných podkladov, ak nie je predávajúci schopný zabezpečiť dodávku žiadaného množstva tovaru v danom období.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Kupujúci je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca nasledujúcom po mesiaci, v ktorom bola výpoveď doručená do sídla predávajúceho.
7. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Záverečné ustanovenie**

1. Zmluva sa vyhotovuje v štyroch rovnopisoch, pričom každá zmluvná strana obdrží po dva rovnopisy.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov za dodržania ustanovení § 18 zákona o verejnom obstarávaní.
3. Zmluva sa uzatvára na dobu určitú. Táto zmluva nadobúda platnosť dňom jej podpisu obidvoma zmluvnými stranami a účinnosť nasledujúcim po dni jej zverejnenia na webovej stránke kupujúceho.
4. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
5. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
6. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

V ................................., dňa .................... V ................................., dňa ......................

................................................ .......................................................

Predávajúci Kupujúci

**Príloha č. 4 Výzvy – Podmienky elektronickej aukcie**

**Podmienky elektronickej aukcie**

1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. tejto Výzvy.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

2. Názov eAukcie

Hlasovacie zariadenie pre potreby Zastupiteľstva BBSK.

3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

4. Prvky, ktorých hodnoty sú predmetom eAukcie, sú celkové ceny za predmet zákazky v EUR s DPH.

5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

6.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich celková cena za predmet zákazky
* najnižšia celková cena za predmet zákazky
* ich priebežné umiestnenie (poradie).

9. Predmetom úpravy v aukčnom kole budú celkové ceny za predmet zákazky v EUR s DPH. Uchádzači budú upravovať ceny smerom nadol.

10. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

12. Minimálny krok zníženia ceny uchádzača je **0,50 %**  z aktuálnej ceny položky daného uchádzača.

13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

14. Aukčné kolo bude ukončené uplynutím časového limitu **20 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných **dvoch minútach** trvania aukčného kola (aj už predĺženého aukčného kola), a to vždy o ďalšie **dve minúty** (t.j. v čase, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný.

15. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

17. Podrobnejšie informácie o procese eAukcie budú uvedené vo výzve.

18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.